O piscu : Franjo Frančič

**Franjo Frančič** (1958, Ljubljana, Istra) je pesnik, prozaista, pisac za decu i dramski pisac koji je deo svoje mladosti proveo u popravnom zavodu gde se izučio za galvanizera. Kasnije je studirao na Višoj školi za socijalne radnike u Ljubljani, i uspešno je završio. Od početka osamdesetih godina živi kao slobodni pisac u Istri. Autor je više od 30 knjiga – romana, zbirka kratkih priča, pesničkih zbirki, dramskih tekstova i radio-drama, kao i knjiga za decu i omladinu.

 Debitovao je 1984. godine knjigom priča *Egotrip*, a 1986. je objavio svoj prvi roman *Domovina bleda mati*. I, kao što navodi slovenački kritičar i pisac Denis Poniž, već te prve Frančičeve knjige, koje ,,sežu u rane osamdesete godine prošlog veka i otvaraju tada zabranjene teme”, uzdrmale su slovenačku književnu javnost. Negde u tom periodu je Franjo napustio Ljubljanu i odselio se u Istru, ,,na privremeno oslobođenu teritoriju, koja deluje kao melem na ranjenu dušu njegovih junaka”, napisao je jedan od kritičara.

 Kako, na kraju prevedene knjige, sastaviti biografiju pisca, čija je većina knjiga i te kako iskreno i nepatvoreno ogledalo njegove burne biografije? Uz to, pisca, čija bi samo bibliografska jedinica objavljenih knjiga zauzela dve strane? Od čega početi i gde završiti? Izbor iz dela: *Ne*, kratke priče, 1986; *Jeb*, roman, 1988; *Milostni strel - Orgija*, kratka proza, 1989; *Klovnova obzorja*, pesme, 1990; *Sovraštvo*, roman, 1993; *Začasno osvobojeno ozemlje*, pesme, 1992; *Bele smrti*, kratka proza, 1994; *Male vojne*, kratka proza, 1994; *Poševni stolp v Pisi*, kratka proza, 1995; *Škorpionova balada*, roman, 1995; *Otroštvo*, kratka proza, 1996; *Dobro jutro Charles Bukowski*!, zbirka erotskih priča; *Janočka*, pesme, 2000; knjiga za decu *Hvalnica sončnicam*, 2002; *Ljubezni in sovraštva*, 2002; *Za vse boš plačal*, humoreske, 2006; *Barufa in kažin*, humoreske, 2005; *Trkaj, trkaj na nebeška vrata*, izabrana proza, 2006; *Za vse boš plačal, Ne spominjam se*, kratka proza, 2006; *Ledeni ogenj resničnosti*, roman, 2006.Kje se ksrijejo metulji pred dežjem 2009, Hipo 2010, Neko naplamsko jutro, ko pkri zalije sanje, pesmi 2009...

Domovina bleda mati ( BKG 2009, 3D+,2010, Intelekta Valjevo 2012 )Gde se skrivaju leptiri od kiše,( 2011 ) Razvrat samoće, ( 2010 )Voleo bih da zaustavim vreme

 Prevođen je na mnoge jezike, posebno na nemački, 30 prevoda na deset stranih jezika

 Dobio je nagradu za poeziju časopisa *Mladika*, 1989. godine, a 1986. godine nagradu *Zlata ptica* za roman *Domovina, bleda mati*, kao i nagradu grada Pirana za ukupno stvaralaštvo, više nagrada u Austriji , Schwanenstadt 2009, 2011, 2012, Radio Trieste – A, preko 30 nagrada na konkursima u Italiji, Austriji, Srbiji....

Ana Ristović

U proznim i poetskim zapisima iz prizemlja Franje Frančiča riječ je o ljudima s ruba i dna, o onima kojima život i sudbina nisu bili naklonjeni, koji, često, tonući u alkohol, pokušavaju, najčešće zalud, pobjeći i od drugih i od sebe, od zla koje im je učinjeno i koje su sami učinili. Autobiografskom proživljenošću ili uživljenošću u nesreću, pa i tragediju drugog, Frančič predočava borbu za opstanak uskraćene jedinke, koja agresivno odgovara na agresivnost socijalnog okruženja. Antijunak njegove proze je životni marginalac koji se, nerijetko, u potrazi za identitetom, vraća u djetinjstvo i u uništeno obiteljsko gnijezdo, a svoj preostali integritet brani društvenom kritičnošću, čak i kada nastavlja tonuti u živo blato svakodnevice. Svakovrsna delikventnost i brutalnost, samosvrhovita, gruba spolnost i bezosjećajnost, kao vidovi ispoljavanja čovjekove animalnosti, ujedno su posljedica i uzrok surovosti i nasilja. Ali i prisutan nihilizam i osjetna amoralnost ne samo da ne mogu skriti, nego, srazmjerno potiskivanju, otkrivaju želju za istinskom ljubavlju i nekom višom etičnošću. Pitanje čiste istine je najčešće pitanje koje, sučeljeni s nečistim svijetom i složenom ljudskom prirodom, sebi postavljaju i autor i njegovi likovi. Pitanje je, dakako, upućeno sfingi života i, kako literaturi i priliči, ostaje bez konačnog odgovora, ali, ujedno otkriva zagonetnost života od rođenja do smrti. Za razliku od ranijeg često prisutnog osjećanja mladalačke moći, kasnije, u njegovim jezički smirenijim, a stilski katkada dotjeranijim, ispovjednim verističkim tekstovima preovladava svijest o prolaznosti, zaokupljenost starošću i smrću. Jer se sve u čovjekovom životu, ispunjenom samoćom, strahom, nasiljem i smrću, iskazuje privremenim. A upravo u toj privremenosti, kako Frančič sam kaže, »svako poznaje samo sopstveni krug pakla«.

Josip Osti